17. novembar obilježava se kao Međunarodni dan studenata. Tim povodom, naš student Eldar Bešić imao je priliku uz pomoć Vijeća mladih posjetiti Univerzitet “Sv. Ćirila i Metodija” u Skoplju.

Projekat je bio usmjeren na države Balkana (Bosna i Hercegovina, Slovenija, Srbija, Kosovo, Albanija, Crna Gora i Sjeverna Makedonija), a učesnici su sudjelovali na panel-diskusiji s ciljem razmjene iskustava i mišljenja o edukaciji unutar svojih zemalja. Pored toga, imali su priliku učestvovati na sajmu fakulteta, gdje su univerziteti predstavljali svoja dostignuća i obrazovne programe.

Održana je i radionica posvećena edukaciji unutar fakulteta, na kojoj su predstavnici iz navedenih država govorili o svojim iskustvima te načinu na koji su postali aktivni članovi svojih organizacija. Nakon toga, održana je još jedna radionica o društvenim mrežama i medijskoj pismenosti.

Projekat je trajao ukupno tri dana, a naš student je stekao predivno iskustvo te upoznao mnogo novih kolega, s kojima se nadamo nastavku saradnje u budućnosti.



